સુરતઃ રાજ્યના બીજેપી વાઈસ પ્રેસિડેન્ટ અને કચ્છના પૂર્વ ધારાસભ્ય જયંતી ભાનુશાળી સામે બળાત્કારના આક્ષેપ બાદ તેમણે પાર્ટીમાં તમામ હોદ્દાઓ પરથી રાજીનામું આપી દીધું છે. સુરતની 21 વર્ષની યુવતીએ ભાનુશાળી પર બળાત્કારનો આરોપ લગાવ્યો હતો. ભાનુશાળી 2007થી 2012 સુધી અબડાસાના ધારાસભ્ય રહ્યા હતા. તેમણે બીજેપી પ્રેસિડેન્ટ જીતુ વાઘાણીને પત્ર લખીને પોતાના પર લાગેલા આક્ષેપ દૂર ન થાય ત્યાં સુધી પાર્ટીમાં તમામ હોદ્દાઓ પરથી રાજીનામું આપ્યું છે.